पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। 12वीं की छात्रा मंगलवार दोपहर पांचवीं मंजिल से कूद गई, जिससे उसकी मौत हो गई। छात्रा को मेरिट में आने की उम्मीद थी, लेकिन 12वीं में उसके सिर्फ 77 प्रतिशत अंक आने से वह दु:खी हो गई थी।
विष्णुपुरी निवासी 12वीं की छात्रा इच्छा पिता विनय त्रिपाठी (17) दोपहर एक बजे घर से निकलकर पास की मल्टी में पहुंची। वहां उसकी बुआ रहती है। पांच मंजिला बिल्डिंग में वह छत पर चढ़ गई। उसने चप्पल उतारी और नीचे कूद गई। तल मंजिल में रहने वाले परमिंदरसिंह आवाज सुनकर बाहर निकले। छात्रा को देख उन्होंने 108 एम्बुलेंस को फोन किया।
108 को आने में देर होने लगी तो वे आसपास के लोगों की मदद से उसे गाड़ी से पास के अस्पताल ले गए। उसके हाथ-पैर व शरीर के पिछले हिस्से में गहरी चोट आने पर उसे आईसीयू में भर्ती किया गया। शाम को उसने दम तोड़ दिया।
सिम लगाते ही मां का फोन आया
परमिंदर ने बताया कूदने के दौरान इच्छा का मोबाइल हाथ में ही था। नीचे गिरते ही मोबाइल भी टूट गया। उन्होंने इच्छा के परिजन को घटना की जानकारी देने के लिए उसके मोबाइल की सिम अपने मोबाइल में लगाई। मोबाइल चालू होते ही इच्छा की मां का फोन आ गया। परमिंदर ने उन्हें घटना के बारे में जानकारी दी। इसके बाद वे तुरंत
अस्पताल पहुंचीं।
अच्छे अंकों से परीक्षा क्वालिफाई करना चाहती थी
विनय एक निजी कंपनी में काम करते हैं। उनके परिवार में पत्नी व बेटी इच्छा थी। इच्छा मेरिट होल्डर लड़की थी। परिजन भी इकलौती बेटी के सपनों को पूरा करने के लिए हमेशा उसका साथ देते थे। इच्छा आईआईटी की तैयारियों में जुटी थी।
अच्छे अंकों से वह परीक्षा क्वालिफाई करना चाहती थी, लेकिन जब 12वीं में उसके 77 प्रतिशत अंक आए तो वह टूट गई। उसके बाद वह तनाव में रहने लगी। इससे पहले भी उसने हाथ की नस काटकर आत्महत्या करने
की कोशिश की थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn